তাকোপি'স অরিজিনাল সিন

তাকোপি'স অরিজিনাল সিন (, হেপবার্ন: তাকোপি নো গেনজাই) হলো একটি জাপানি ওয়েব মাঙ্গা ধারাবাহিক, যা লিখেছেন ও চিত্রাঙ্কন করেছেন তাইজান ৫। এটি শুয়েইশার ওয়েব মাধ্যম শোনেন জাম্প+-এ ২০২১ সালের ডিসেম্বর থেকে ২০২২ সালের মার্চ পর্যন্ত প্রকাশিত হয়। পরবর্তীতে এর অধ্যায়গুলো দুইটি তানকোবোন খণ্ডে একত্রিত করে প্রকাশ করা হয়। এরপর ২০২৫ সালের জুন থেকে আগস্ট পর্যন্ত এই মাঙ্গার একটি মূল নেট অ্যানিমেশন সংস্করণ প্রকাশিত হয়, যা এনিশিয়া প্রযোজনা করেছে এবং টিবিএস টেলিভিশন সম্প্রচার করেছে।

কাহিনী
২০১৬ সালে, সুখের গ্রহ থেকে আসা এক ভিনগ্রহবাসী নুয়েইনুকফ পৃথিবীতে এসে পড়ে, তার উদ্দেশ্য ছিল মানুষের মধ্যে সুখ ছড়ানো। ধরা পড়া থেকে বাঁচতে গিয়ে, সে পরিচিত হয় এক ৯ বছর বয়সী মেয়ে শিজুকা কুজের সাথে, যে স্কুলে প্রতিনিয়ত নির্যাতনের শিকার হয় এবং একমাত্র সান্ত্বনা খুঁজে পায় তার কুকুর চাপ্পির সঙ্গেই। শিজুকা লক্ষ্য করে, ভিনগ্রহবাসীটি দেখতে অনেকটা অক্টোপাসের মতো, তাই সে তার নাম দেয় তাকোপি। তাকোপি সিদ্ধান্ত নেয় যে তার গ্রহের "সুখের যন্ত্রপাতি" ব্যবহার করে শিজুকার জীবনকে আনন্দময় করে তুলবে। কিন্তু একদিন সে দেখে; শিজুকার মুখে আঁচড়, হাতে আঘাতের চিহ্ন এবং সে চাপ্পির লিশ হাতে ধরে আছে। এই অবস্থায় শিজুকা একটি যন্ত্র চায় এবং তা ব্যবহার করে আত্মহত্যা করে ফেলে। পরিস্থিতির ভয়াবহতা বুঝে, তাকোপি আরেকটি যন্ত্র ব্যবহার করে সময় পেছনে ফিরিয়ে যায়, এই আশায় যে সে শিজুকার জীবনকে ভালো কিছুতে রূপান্তর করতে পারবে।

এই সময়চক্রগুলোর একটিতে, শিজুকা এবং তার নির্যাতনকারী মারিনা কিরারাজাকার মধ্যে মুখোমুখি এক সংঘর্ষের সময়, তাকোপি তার "হ্যাপি ক্যামেরা" যন্ত্র দিয়ে অপরাধমূলক হত্যাকাণ্ড ঘটিয়ে ফেলে। এই যন্ত্রটিও সেই সময়ে ভেঙে যায়, ফলে ভবিষ্যতে আর সময় ভ্রমণের কোনো উপায় থাকে না। হতাশায় ভেঙে পড়ে, তাকোপি শিজুকার এক সহপাঠী নাওকি আজুমার সাহায্যে মারিনার মরদেহ একটি যন্ত্রে লুকিয়ে রেখে তার পরিচয় ধারণ করে। কিন্তু তাকোপির মারিনার ছদ্মবেশ খুব সহজেই ফাঁস হয়ে যায়, তার আচরণ কৃত্রিম ছিল, আর কিছুক্ষণের মধ্যেই কিছু শ্রমিক ঘটনাক্রমে লুকানো মৃতদেহটি খুঁজে পায়। এদিকে, শিজুকা নাওকির মানসিক ভাঙনের সুযোগ নিয়ে নেয়; অপরাধ লুকানোর চাপ, প্রিয় কুকুর চাপ্পিকে বাঁচানোর মরিয়া চেষ্টা এবং পরীক্ষায় খারাপ ফলাফলের জন্য তার মায়ের ধিক্কার; সব মিলিয়ে নাওকি এক ভয়াবহ মানসিক সংকটে পড়ে যায়।

সময়চক্র বারবার চলতে থাকে, আর সেইসঙ্গে উন্মোচিত হতে থাকে প্রধান চরিত্রগুলোর ভাঙা পরিবারগুলোর রূঢ় বাস্তবতা; অযত্ন, নির্যাতন এবং নিঃসঙ্গতা, যা তাদের মনোজগতকে ধীরে ধীরে বিষিয়ে তোলে এবং তাদের আচরণকে বিকৃত, হতাশাময় পথে নিয়ে যায়।

চরিত্র
 / 

 একটি হ্যাপিয়ান এলিয়েন, যার বাস হ্যাপি গ্রহে এবং সে দেখতে অনেকটা অক্টোপাসের মতো। তাকোপির লক্ষ্য ছিল তার নানান রকম গ্যাজেট ব্যবহার করে অন্যদের মধ্যে আনন্দ ছড়িয়ে দেওয়া। তবে তার নিষ্পাপ ও সরল পৃথিবী-দৃষ্টিভঙ্গি মারাত্মকভাবে নাড়া খায়, যখন সে মানুষের জটিল নৈতিকতা ও স্বভাবের মুখোমুখি হয়। পরবর্তীতে প্রকাশ পায় যে তাকোপি প্রথমবার দেখা করেছিল এক কিশোরী মারিনার সাথে। মারিনা তাকোপিকে জানায়, সে বিশ্বাস করে তার জীবনের সমস্ত দুঃখের জন্য শিজুকাই দায়ী এবং সে চায় শিজুকার মৃত্যু হোক। সেই কথা শুনে তাকোপি সময়ের চাকা উল্টে দিয়ে অতীতে ফিরে যায় মারিনার ইচ্ছা পূরণ করতে। কিন্তু অতীতে গিয়ে সে তার স্মৃতি হারিয়ে ফেলে এবং তার মূল উদ্দেশ্য ভুলে যায়, যার ফলে সে শিজুকার সঙ্গে বন্ধুত্ব গড়ে তোলে। কিন্তু পরে সে বুঝতে পারে তার কর্মকাণ্ড আসলে উপকারের চেয়ে ক্ষতিই বেশি করছে। তাই তাকোপি নিজেকে উৎসর্গ করে সময়রেখা পুনরায় শুরু করে দেয়, যাতে শিজুকা ও মারিনা উভয়েরই একটা সুন্দর ভবিষ্যৎ গড়ে ওঠে।


 এক ছোট্ট মেয়ে, যার সঙ্গে তাকোপি পৃথিবীতে আসার পর বন্ধুত্ব গড়ে তোলে। তার মায়ের সঙ্গদাত্রী পেশার কারণে স্কুলে সবাই তাকে অপমান করে ও নির্যাতন চালায়। সে একমাত্র শান্তি খুঁজে পায় তার পোষা কুকুর চাপ্পির সঙ্গেই। কিন্তু একদিন মারিনা চাপ্পিকে কেড়ে নেওয়ায়, সে চরম হতাশায় আত্মহত্যা করে ফেলে। তবে তাকোপি সময়কে পেছনে ঘুরিয়ে তাকে মৃত্যুর হাত থেকে বাঁচিয়ে ফেলে। সময়ের সঙ্গে সঙ্গে, সেই মেয়েটি ধীরে ধীরে ভেঙে পড়ে, কারণ তার মনে হতে থাকে, এই পৃথিবীতে সে একা। একপর্যায়ে, সে তার বাবার কাছে পৌঁছায়, কিন্তু দেখে যে তার বাবা এখন নতুন একটি পরিবার গড়ে তুলেছে। তখন তার মনে প্রতিশোধের আগুন জ্বলে ওঠে, সে চায় তার বাবার সুখ ধ্বংস করে দিতে। কিন্তু তাকোপি তা ঠেকায়, কারণ সে বুঝতে পারে যে তার হস্তক্ষেপ আরও বেশি ক্ষতি করেছে। নতুন সময়রেখায়, শিজুকা ও মারিনা শেষ পর্যন্ত একে অপরের ভালো বন্ধু হয়ে ওঠে, কারণ তারা মনের গভীরে বুঝে ফেলে যে তাকোপির মাধ্যমেই তারা একে অপরের সঙ্গে অদৃশ্যভাবে যুক্ত হয়ে গেছে।


 শিজুকার সহপাঠী, যে তাকে নিয়মিত অপমান করত ও তার পারিবারিক অবস্থা নিয়ে উপহাস করতো। পরবর্তীতে জানা যায়, মারিনা নিজেও তার মায়ের দ্বারা নির্যাতনের শিকার, কারণ মারিনার বাবা শিজুকার মায়ের সঙ্গে পরকীয়ায় লিপ্ত ছিলেন। এই ঘটনাই মারিনার উপর মানসিক চাপ সৃষ্টি করে। এরপর, তাকোপি মনে করতে পারে যে তারা ধারা শুরুর আগেই মারিনার সঙ্গে দেখা করেছিল এবং তখন মারিনার ইচ্ছামতো শিজুকাকে মেরে ফেলার সিদ্ধান্ত নিয়েছিল, যার জন্য তারা সময়ে ফিরে যাওয়ার পরিকল্পনা করেছিল। কিন্তু তাকোপি তার স্মৃতি হারিয়ে ফেলে এবং নিজের মূল উদ্দেশ্য ভুলে যায়। এক পর্যায়ে তাকোপি ভুলবশত মারিনাকে মেরে ফেলে এবং তার জায়গা নিয়ে ফেলে। নতুন সময়রেখায়, মারিনা ও শিজুকা সেরা বন্ধুতে পরিণত হয়, কারণ তারা নিঃশব্দে উপলব্ধি করে যে তাকোপির মাধ্যমে তাদের মধ্যে এক অনন্য বন্ধন তৈরি হয়েছে।


 শিজুকার এক সহপাঠী ছিল যে যেকোনোভাবে তাকে সহায়তা করার চেষ্টা করতো, যদিও শিজুকা বারবার তার সাহায্য প্রত্যাখ্যান করতো। পরে প্রকাশ পায়, নাওকি আসলে তার মায়ের চাপের মধ্যে ছিল, যিনি তাকে প্রায়ই তার বড় ভাই জুনিয়ার সঙ্গে তুলনা করতেন, যিনি তার চেয়ে অনেক বেশি মেধাবী ছিলেন। তার মা প্রায়ই তাকে ব্যর্থ বলে গালি দিতেন এবং সবসময় চাইতেন সে যেন জুনিয়ার মতোই ভালো ফল করে। এই অবিরাম প্রত্যাশা ও অসম তুলনার কারণে নাওকি হতাশাগ্রস্ত হয়ে পড়েছিল। পরবর্তীতে নাওকি জানতে পারে তাকোপি ও মারিনার মৃত্যু সম্পর্কে এবং শিজুকাকে সাহায্য করতে এগিয়ে আসে, তাদের মৃত্যু ঘটনাটি আড়াল করে। একপর্যায়ে নাওকি ও জুনিয়ার মধ্যে মিলন ঘটে এবং নাওকি স্বীকার করে যে শিজুকার প্ররোচনায় সেই মারিনাকে হত্যা করেছিল। নতুন সময়রেখায় দেখা যায়, নাওকি তার অন্যান্য বন্ধুদের সঙ্গে বেশি মিশছে এবং শিজুকা ও মারিনার থেকে নিজেকে দূরে সরিয়ে নিয়েছে।

গণমাধ্যম
মাঙ্গা
তাইজান ৫ রচিত ও চিত্রায়িত তাকোপি'স অরিজিনাল সিন শিরোনামের এই মাঙ্গাটি শুয়েইশার ওয়েব মাধ্যম শোনেন জাম্প+-এ ১০ ডিসেম্বর ২০২১ থেকে শুরু করে ২৫ মার্চ ২০২২ পর্যন্ত প্রকাশিত হয়। শুয়েইশা এই ধারাবাহিকের মোট ষোলোটি অধ্যায়কে দুটি তানকোবোন খণ্ডে সংকলিত করে, যেগুলো যথাক্রমে ৪ মার্চ এবং ৪ এপ্রিল ২০২২ তারিখে প্রকাশিত হয়।

শুয়েইশার মাঙ্গা প্লাস নামক পরিষেবা জাপানি সংস্করণের সাথে সমন্বয় রেখে একইসাথে ইংরেজিতেও অধ্যায়গুলো প্রকাশ করে। পরে, ফেব্রুয়ারি ২০২৩ সালে, ভিজ মিডিয়া ঘোষণা দেয় যে তারা ইংরেজি অনুবাদের জন্য এই মাঙ্গার লাইসেন্স অর্জন করেছে; এবং ২১ নভেম্বর একই বছরের, একক খণ্ড হিসেবে মাঙ্গাটি ইংরেজিতে প্রকাশ করা হয়।

খণ্ড

অ্যানিমে
২০২৪ সালের ডিসেম্বর মাসে ঘোষণা করা হয় যে এই ধারাবাহিকের অ্যানিমে রূপান্তর করা হবে। পরবর্তীতে জানা যায় এটি একটি মূল নেট অ্যানিমেশন, যা তৈরি করেছে এনিশিয়া, আর পরিকল্পনা ও নির্মাণের কাজ পরিচালনা করেছে টিবিএস টেলিভিশন। ছয় পর্বের এই হট ধারাবাহিকটি পরিচালনা এবং চিত্রনাট্য করেছেন শিনিয়া ইনো, চরিত্রের নকশা এবং প্রধান অ্যানিমেশন নির্দেশনা দিয়েছেন কেইতা নাগাহারা, আর সঙ্গীত রচনা করেছেন ইয়োশিয়াকি ফুজিসাওয়া। এই ধারাবাহিকটি ২০২৫ সালের ২৮ জুন থেকে ২ আগস্ট পর্যন্ত বিভিন্ন স্ট্রিমিং মাধ্যমে মুক্তি পায়, যেমন নেটফ্লিক্স, অ্যামাজন প্রাইম ভিডিও, আবেমা এবং ইউ-নেক্সট। উদ্বোধনী গানের নাম "হ্যাপি লাকি চাপ্পি", যা পরিবেশন করেছেন আনো, আর সমাপনী গান "গ্লাস নো সেন", পরিবেশন করেছেন টেলি। ক্রাঞ্চিরোল এশিয়া ছাড়া বিশ্বের অন্যান্য অঞ্চলে এই ধারাবাহিকটি স্ট্রিম করেছে। মিডিয়ালিঙ্ক এই ধারাবাহিকটির এশিয়া-প্যাসিফিক লাইসেন্স নিয়ে অ্যানি-ওয়ান এশিয়ার ইউটিউব চ্যানেলে স্ট্রিম করেছে।

পর্ব

অভ্যর্থনা
তাকোপি'স অরিজিনাল সিন ২০২২ সালে আয়োজিত ৫১তম জাপান কার্টুনিস্ট অ্যাসোসিয়েশন অ্যাওয়ার্ডসে এক্সিলেন্স প্রাইজ অর্জন করে। এই ধারাবাহিকটি ২০২৩ সালের তাকারাজিমাশার কোনো মাঙ্গা গা সুগোই! পুরুষ পাঠকদের জন্য সেরা মাঙ্গার তালিকায় তৃতীয় স্থান অর্জন করে। এছাড়াও, এটি ফ্রিস্টাইল ম্যাগাজিনের প্রকাশিত "দ্য বেস্ট মাঙ্গা ২০২৩ – কোনো মাঙ্গা ও ইয়োমে!" র‍্যাঙ্কিংয়ে নবম স্থান অর্জন করে। ধারাবাহিকটি ২০২৩ সালের ১৬তম মাঙ্গা তাইশো পুরস্কারে মনোনীত হয় এবং ১১টি মনোনীত মাঙ্গার মধ্যে ১০ম স্থান পায়। একই বছর এটি ২৭তম তেজুকা ওসামু সাংস্কৃতিক পুরস্কারের জন্যও মনোনয়ন লাভ করে। তাছাড়া, মাঙ্গাটি ২০২৩ সালের ৫৪তম সেইউন পুরস্কারের সেরা কমিক বিভাগে মনোনীত হয়।

২০২২ সালের ফেব্রুয়ারিতে জানা যায়, শোনেন জাম্প+ মাধ্যমে এই ধারাবাহিকটি প্রতিদিন গড়ে ২০ লক্ষেরও বেশি বার দেখা হয়েছে। প্রথম খণ্ডটি প্রকাশের প্রথম সপ্তাহেই ৪১,২৭৭ কপি বিক্রি হয়, এবং দ্বিতীয় খণ্ডটি প্রথম সপ্তাহে ১,৯৮,৫০৫ কপি বিক্রি হয়। ২০২২ সালের মে মাস পর্যন্ত, এই মাঙ্গাটির ডিজিটাল সংস্করণসহ মোট ১২ লক্ষের বেশি কপি সার্কুলেশনে ছিল।

আরো দেখুন
 দি ইচিনোসে ফ্যামিলি'স ডেডলি সিন্স, একই লেখকের রচিত আরেকটি মাঙ্গা ধারাবাহিক

টীকা

তথ্যসূত্র

বহিঃসংযোগ





বিষয়শ্রেণী:শৌনেন মাঙ্গা
বিষয়শ্রেণী:মাঙ্গা ভিত্তিক অ্যানিমে ধারাবাহিক
বিষয়শ্রেণী:নাট্য অ্যানিমে ও মাঙ্গা
বিষয়শ্রেণী:কল্পকাহিনীতে আত্মহত্যা
বিষয়শ্রেণী:২০১৬-এর পটভূমিতে কল্পকাহিনী
বিষয়শ্রেণী:কল্পকাহিনীতে মাতৃহত্যা
বিষয়শ্রেণী:২০২৫-এর অ্যানিমে ওএনএ